title: Εκτελεστικός κανονισμός (EE) αριθ. 1057/2014 του Συμβουλίου, της 8ης Οκτωβρίου 2014 , για την εφαρμογή του άρθρου 11 παράγραφοι 1 και 4 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν

text:
               9.10.2014

               EL

               Επίσημη Εφημερίδα της Ευρωπαϊκής Ένωσης

               L 293/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 1057/2014 ΤΟΥ ΣΥΜΒΟΥΛΊΟΥ
   της 8ης Οκτωβρίου 2014
   για την εφαρμογή του άρθρου 11 παράγραφοι 1 και 4 του κανονισμού (ΕΕ) αριθ. 753/2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 753/2011 του Συμβουλίου της 1ης Αυγούστου 2011 σχετικά με περιοριστικά μέτρα έναντι ορισμένων προσώπων, ομάδων, επιχειρήσεων και οντοτήτων λόγω της κατάστασης στο Αφγανιστάν (1), και ιδίως το άρθρο 11 παράγραφοι 1 και 4,
   Εκτιμώντας τα ακόλουθα:

               (1)

               Την 1η Αυγούστου 2011, το Συμβούλιο εξέδωσε τον κανονισμό (ΕΕ) αριθ. 753/2011.

               (2)

               Στις 11 Φεβρουαρίου, στις 18 Μαρτίου, στις 16 Μαΐου, στις 30 Ιουλίου και στις 20 Αυγούστου 2014, η Επιτροπή του Συμβουλίου Ασφαλείας των Ηνωμένων Εθνών, που συνεστήθη δυνάμει της παραγράφου 30 της απόφασης 1988 (2011) του Συμβουλίου Ασφαλείας, ενημέρωσε και τροποποίησε τον κατάλογο των προσώπων, ομάδων, επιχειρήσεων και οντοτήτων που υπόκεινται σε περιοριστικά μέτρα.

               (3)

               Το παράρτημα Ι του κανονισμού (ΕΕ) αριθ. 753/2011 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΕ) αριθ. 753/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 8 Οκτωβρίου 2014.

            Για το Συμβούλιο

            Ο Πρόεδρος

         M. LUPI

      (1)  ΕΕ L 199, 2.8.2011, σ. 1.

      ΠΑΡΑΡΤΗΜΑ
      I.   Οι κατωτέρω καταχωρίσεις προστίθενται στον κατάλογο του παραρτήματος Ι του κανονισμού (ΕΕ) αριθ. 753/2011

      A.   Πρόσωπα συνδεόμενα με τους Ταλιμπάν

                  1.

                     Qari Rahmat (γνωστός και ως: Kari Rahmat).

                     Λόγοι καταχώρισης στον κατάλογο: Διοικητής των Ταλιμπάν τουλάχιστον από τον Φεβρουάριο του 2010. Διεύθυνση: α) Kamkai Village, Achin District, Nangarhar Province, Aφγανιστάν. β) Επαρχία Nangarhar, Αφγανιστάν. Ημερομηνία γέννησης: α) 1981 β) 1982. Τόπος γέννησης: Shadal (variant Shadaal) Bazaar, Achin District, Nangarhar Province, Αφγανιστάν. Άλλες πληροφορίες: α) Συλλέγει φόρους και εισπράττει ποσά από δωροδοκίες για λογαριασμό των Ταλιμπάν. β) Αποτελεί τον σύνδεσμο με μέλη των Ταλιμπάν στην επαρχία Nangarhar του Αφγανιστάν και τους παρέχει πληροφορίες, καθοδήγηση, καταλύματα και όπλα· επίσης έχει τοποθετήσει αυτοσχέδιους εκρηκτικούς μηχανισμούς (ΑΕΜ) και έχει πραγματοποιήσει επιθέσεις με στόχο τη Διεθνή Δύναμη για την Προαγωγή της Ασφάλειας (ISAF) και τις αφγανικές δυνάμεις. Ημερομηνία καταχώρισης από τον ΟΗΕ: 21.8.2014.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Ο Qari Rahmat είναι διοικητής των Ταλιμπάν από τον Φεβρουάριο του 2010 τουλάχιστον. Στις αρχές του 2013 ο Rahmat διετέλεσε διοικητής των Ταλιμπάν στην περιοχή του Shadaal Bazaar της περιφέρειας Achin, επαρχία Nangarhar του Αφγανιστάν. Ο Rahmat διεύθυνε τις δραστηριότητες περίπου 300 μελών των Ταλιμπάν στην περιφέρεια Achin και παρείχε επιχειρησιακή καθοδήγηση και όπλα σε αυτά τα μέλη. Στα τέλη του 2012 ο Rahmat ηγήθηκε μιας επίθεσης με στόχο τις αφγανικές δυνάμεις στην περιφέρεια Kot, επαρχία Nangarhar, Αφγανιστάν. Από τα μέσα του 2012 ο Rahmat διετέλεσε υφιστάμενος του σκιώδη επικεφαλής περιφέρειας των Ταλιμπάν στην περιφέρεια Achin, επαρχία Nangarhar, Αφγανιστάν. Την ίδια περίοδο ο Rahmat ήταν διαμεσολαβητής των Ταλιμπάν που τοποθέτησε αυτοσχέδιους εκρηκτικούς μηχανισμούς (ΑΕΜ) και πραγματοποίησε επιθέσεις με στόχο τη Διεθνή Δύναμη για την Προαγωγή της Ασφάλειας (ISAF) και τις αφγανικές δυνάμεις.

                              Ο Rahmat συλλέγει επίσης φόρους και εισπράττει ποσά από δωροδοκίες για λογαριασμό των Ταλιμπάν. Από τις αρχές του 2013 ο Rahmat συνέλεξε φόρους για λογαριασμό των Ταλιμπάν από λαθρεμπόρους ναρκωτικών στο Shadaal Bazaar, περιφέρεια Achin, επαρχία Nangarhar. Από τα μέσα του 2012 ο Rahmat ήταν υπεύθυνος για τη συλλογή φόρων από λαθρεμπόρους ναρκωτικών για λογαριασμό των Ταλιμπάν.

                              Ο Rahmat παρέχει εμπιστευτικές πληροφορίες στους Ταλιμπάν. Από τις αρχές του 2013 ο Rahmat παρέσχε στους ανωτέρους του Ταλιμπάν πληροφορίες σχετικά με τις δραστηριότητες αξιωματούχων της αφγανικής κυβέρνησης και των αφγανικών δυνάμεων ασφαλείας στην περιφέρεια Achin, επαρχία Nangarhar. Ο Rahmat συνέλεξε πληροφορίες για τους Ταλιμπάν από υπαλλήλους της αφγανικής κυβέρνησης από τα μέσα του 2012 και επίσης πραγματοποίησε έρευνες ώστε να αποκαλύψει πληροφοριοδότες της ISAF και της αφγανικής κυβέρνησης προς όφελος των Ταλιμπάν.

                              Επίσης ο Rahmat παρέσχε «θανατηφόρο βοήθεια», καταλύματα και καθοδήγηση σε μαχητές Ταλιμπάν. Από τα τέλη του 2012 ο Rahmat προμήθευσε τους Ταλιμπάν με εκτοξευτήρες ρουκετών, ελαφρά πολυβόλα ΡΚΜ και τυφέκια εφόδου ΑΚ-47. Επίσης, την ίδια περίοδο, ο Rahmat προσέφερε καταφύγιο σε μαχητές Ταλιμπάν στον ξενώνα του και παρείχε τακτική καθοδήγηση σε μαχητές Ταλιμπάν. Από τα τέλη του 2011 ο Rahmat διατηρούσε έναν ξενώνα στην περιφέρεια Achin, όπου έμεναν συχνά μέλη των Ταλιμπάν.

                  2.

                     Qari Saifullah Tokhi (γνωστός και ως: α) Qari Saifullah, β) Qari Saifullah Al Tokhi, γ) Saifullah Tokhi, δ) Qari Sahab).

                     Τίτλος: Qari. Λόγοι καταχώρισης στον κατάλογο: Σκιώδης αναπληρωτής κυβερνήτης των Ταλιμπάν και διοικητής επιχειρήσεων στην επαρχία Zabul, Αφγανιστάν. Διεύθυνση: Περιοχή Chalo Bawari, πόλη Quetta, επαρχία Baluchistan, Πακιστάν. Ημερομηνία γέννησης: περί το 1964. Τόπος γέννησης: Daraz Village, Jaldak wa Tarnak District, Zabul Province, Αφγανιστάν. Ιθαγένεια: αφγανική. Άλλες πληροφορίες: α) Πιστεύεται ότι βρίσκεται στη μεθόριο Αφγανιστάν/Πακιστάν. β) Υπεύθυνος για την τοποθέτηση αυτοσχέδιων εκρηκτικών μηχανισμών και την οργάνωση επιθέσεων αυτοκτονίας. γ) Σωματικά χαρακτηριστικά: ύψος: 180 εκ.· βάρος: περίπου 90 κιλά· διάπλαση: μυώδης σωματότυπος· χρώμα ματιών: καστανό· χρώμα μαλλιών: ερυθρό· χρώμα επιδερμίδας: μετρίως καστανό. δ) Διακριτικά σωματικά χαρακτηριστικά: πλατύ στρογγυλό πρόσωπο και γενειάδα· χωλαίνει λόγω προσθετικού (τεχνητού) μέλους που αντικαθιστά το κάτω μέρος του αριστερού ποδιού του.

                     ε) Εθνότητα: Παστούν· ανήκει στη φυλή Tokhi (εναλλακτική ορθογραφία: Torchi), κλάδος φυλής Barkozai (εναλλακτική ορθογραφία: Bakorzai), φατρία Kishta Barkorzai (κατώτερη Barkorzai). στ) Οικογενειακή κατάσταση: έγγαμος. ζ) Όνομα πατρός: Agha Mohammad. η) Όνομα αδελφού: Humdullah. Ημερομηνία καταχώρισης από τον ΟΗΕ: 19.3.2014.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Ο Qari Saifullah Tokhi είναι σκιώδης αναπληρωτής κυβερνήτης των Ταλιμπάν και διοικητής επιχειρήσεων στην επαρχία Zabul, Αφγανιστάν. Διοικούσε απευθείας δύο ομάδες με περίπου 50 Ταλιμπάν μαχητές και είχε αναλάβει τη διοίκηση διοικητών των Ταλιμπάν στην επαρχία Zabul. Ο Qari Saifullah Tokhi χρησιμοποίησε τις ομάδες αυτές για να οργανώσει τρομοκρατικές δραστηριότητες κατά της κυβέρνησης της Ισλαμικής Δημοκρατίας του Αφγανιστάν και των συμμαχικών δυνάμεων στην ανατολική επαρχία Zabul. Επίσης ο Qari Saifullah Tokhi διέταξε τους υφισταμένους του να εξαπολύσουν επιθέσεις με αυτοσχέδιους εκρηκτικούς μηχανισμούς (ΑΕΜ), ελαφρά όπλα και ρουκέτες στην επαρχία Zabul.

                              Τρεις μαχητές Ταλιμπάν βρήκαν τον θάνατο τη νύχτα της 2ας Δεκεμβρίου 2012 στην περιφέρεια Qalat, επαρχία Zabul, Αφγανιστάν. Εντοπίστηκαν να τοποθετούν ΑΕΜ και στη συνέχει σκοτώθηκαν. Και οι τρεις ήταν γνωστοί ως άντρες του Qari Saifullah Tokhi.

                              Στις 14 Ιανουαρίου 2012 έξι αντάρτες Ταλιμπάν που βρίσκονταν υπό τις διαταγές του Qari Saifullah Tokhi επιτέθηκαν σε φάλαγγα της Διεθνούς Δύναμης για την Προαγωγή της Ασφάλειας (ISAF). Οι αντάρτες Ταλιμπάν επιτέθηκαν στη φάλαγγα στην περιοχή του χωριού Abdul Haq Kalay, επαρχία Tarnak Wa Jaldak, με εκτοξευτήρες ρουκετών.

                              Στις 28 Σεπτεμβρίου 2011 δύο βομβιστές αυτοκτονίας υπό την καθοδήγηση του διοικητή των Ταλιμπάν Qari Saifullah Tokhi σχεδίαζαν επιθέσεις. Ο ένας βομβιστής αυτοκτονίας σχεδίαζε να επιτεθεί στην Ομάδα Ανασυγκρότησης Επαρχιών στην περιφέρεια Qalat, επαρχία Zabul. Ο δεύτερος βομβιστής αυτοκτονίας σχεδίαζε να επιτεθεί σε βάση της ISAF στην περιφέρεια Shajoy. Οι βομβιστές αυτοκτονίας σχεδίαζαν να επιτεθούν σε βάσεις δυνάμεων της συμμαχίας μεταξύ της 29ης Σεπτεμβρίου και της 1ης Οκτωβρίου 2011.

                              Οι Ταλιμπάν, υπό την ηγεσία του Qari Saifullah Tokhi, προειδοποίησαν τα τοπικά δίκτυα κινητής τηλεφανίας στις 20 Απριλίου 2011 να διακόψουν τις υπηρεσίες τους στην επαρχία Zabul. Αν δεν διακόπτονταν οι υπηρεσίες σύμφωνα με τις οδηγίες των Ταλιμπάν, οι Ταλιμπάν απείλησαν να καταστρέψουν τις κεραίες κατά μήκος των δρόμων της επαρχίας Zabul.

                              Στις 25 Νοεμβρίου 2010 ο Qari Saifullah Tokhi διέταξε έναν διοικητή των Ταλιμπάν και σκιώδη υποκυβερνήτη των Ταλιμπάν στην περιφέρεια Atghar, επαρχία Zabul, να μεταφέρει ελαφρά όπλα στην πόλη Qalat, πρωτεύουσα της επαρχίας Zabul. Το φορτίο περιλάμβανε περίπου 25 τυφέκια Καλάσνικοφ, 10 πολυβόλα, πέντε εκτοξευτήρες ρουκετών και 20 χειροβομβίδες. Βομβιστές αυτοκτονίας σχεδίαζαν να χρησιμοποιήσουν τα όπλα αυτά εναντίον δυνάμεων της ISAF και εθνικών δυνάμεων ασφαλείας του Αφγανιστάν, έχοντας συγκεκριμένα ως στόχο τη δεύτερη ταξιαρχία του εθνικού στρατού του Αφγανιστάν και το αρχηγείο της αστυνομίας.

                  3.

                     Yahya Haqqani (γνωστός και ως: α) Yaya, β) Qari Sahab)

                     Λόγοι καταχώρισης στον κατάλογο: Ανώτερο μέλος του δικτύου Haqqani (HQN). Διεύθυνση: Μεντρεσές του δικτύου Haqqani στη μεθόριο Αφγανιστάν/Πακιστάν. Ημερομηνία γέννησης: α) 1982, β) 1978. Ιθαγένεια: αφγανική. Άλλες πληροφορίες: α) Συμμετέχει ενεργά στις στρατιωτικές, οικονομικές και προπαγανδιστικές δραστηριότητες της ομάδας. β) Τραυματισμός στο πόδι. γ) Όνομα πατρός: Hajji Meyawar Khan (αποθανών). Ημερομηνία καταχώρισης από τον ΟΗΕ: 31.7.2014

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Ο Yahya Haqqani είναι ανώτερο μέλος του δικτύου Haqqani (γνωστό και ως HQN) που συμμετέχει ενεργά στις στρατιωτικές, οικονομικές και προπαγανδιστικές δραστηριότητες της ομάδας. Ο Yahya αποτελούσε τον de facto επικεφαλής της ομάδας όταν ήταν απόντες οι ανώτατοι ηγέτες Sirajuddin Jallaloudine Haqqani (γαμπρός του Yahya), Badruddin Haqqani (αποθανών, είχε καταχωρισθεί στο παρελθόν) και Khalil Haqqani. Επίσης ο Yahya αναλαμβάνει καθήκοντα ως υπεύθυνος διοικητικής μέριμνας του HQN και διευκόλυνε τη χρηματοδότηση διοικητών του δικτύου Haqqani, μεταξύ άλλων ενός υφισταμένου του αποθανόντος διοικητή του HQN Sangin Zadran Sher Mohammad και του επικεφαλής των επιχειρήσεων αυτοκτονίας του HQN Abdul Rauf Zakir. Εκτός αυτού ο Yahya εκτέλεσε καθήκοντα διερμηνέα αραβικών και αγγελιοφόρου του Sirajuddin Jallaloudine Haqqani.

                              Ο Yahya έχει πραγματοποιήσει σημαντικές δραστηριότητες διευκόλυνσης προς υποστήριξη των επιθέσεων του HQN καθώς και άλλες δραστηριότητες. Στις αρχές του 2013 διευκόλυνε τη χρηματοδότηση μαχητών του HQN. Επίσης στις αρχές του 2013, ο Yahya συντόνισε τη μεταφορά εφοδίων από τα Ηνωμένα Αραβικά Εμιράτα στον ανώτατο ηγέτη του HQN Khalil Haqqani. Το 2012 ο Yahya συντόνισε τη διανομή αυτοσχέδιων εκρηκτικών μηχανισμών (ΑΕΜ) και εξοπλισμού επικοινωνιών· επίσης εξέτασε τις προετοιμασίες για την επίθεση της 7ης Αυγούστου 2012 εκ μέρους του HQN εναντίον μιας προκεχωρημένης βάσης επιχειρήσεων της συμμαχίας στην επαρχία Logar, Αφγανιστάν, κατά την οποία τραυματίστηκαν δεκατρείς άνθρωποι, μεταξύ αυτών έντεκα Αφγανοί άμαχοι. Κατά πάσα πιθανότητα ο Yahya γνώριζε εκ των προτέρων σχετικά με την επίθεση του Ιουνίου του 2011 κατά του ξενοδοχείου Intercontinental στην Καμπούλ, Αφγανιστάν, την οποία διηύθυναν οι Sirajuddin Haqqani και Badruddin Haqqani. Στην επίθεση σκοτώθηκαν δεκαοκτώ άνθρωποι και τραυματίστηκαν άλλοι δώδεκα. Από το 2011 ο Yahya παρέδωσε χρήματα από τον Sirajuddin Haqqani σε διοικητές του HQN για την πραγματοποίηση επιχειρήσεων.

                              Ο Yahya δρα περιστασιακά ως σύνδεσμος ανάμεσα στο HQN και την Αλ Κάιντα και διατηρεί δεσμούς με την Αλ Κάιντα τουλάχιστον από τα μέσα του 2009. Στο πλαίσιο του ρόλου αυτού, ο Yahya έδωσε χρήματα σε μέλη της Αλ Κάιντα στην περιοχή για τα προσωπικά τους έξοδα. Από τα μέσα του 2009 δρα ως βασικός σύνδεσμος με αλλοδαπούς μαχητές, συμπεριλαμβανομένων Αράβων, Ουζμπέκων και Τσετσένων.

                              Επίσης ο Yahya πραγματοποίησε και διηύθυνε τις σχετικές με την προπαγάνδα και τα μέσα ενημέρωσης δραστηριότητες του HQN και των Ταλιμπάν. Από τις αρχές του 2012, ο Yahya συναντά συνήθως τον Sirajuddin Haqqani ώστε να λάβει την τελική έγκριση για τα προπαγανδιστικά βίντεο των Ταλιμπάν που δημιούργησε ο Yahya. Ο Yahya εργάστηκε στον τομέα των σχετικών με τα μέσα ενημέρωσης δραστηριοτήτων του HQN από τουλάχιστον το 2009, όταν εργαζόταν σε ένα στούντιο μέσων ενημέρωσης σε μεντρεσέ του HQN, όπου παρήγαγε βίντεο από μαχητές στο Αφγανιστάν. Από τα τέλη του 2011, ο Yahya έλαβε χρήματα για τα σχετικά με τα μέσα ενημέρωσης έξοδα του HQN από τον Sirajuddin Haqqani ή έναν από τους αναπληρωτές του Sirajuddin Haqqani.

                              Από τις αρχές του 2012, ο Yahya ταξίδευε περίπου δύο φορές τον μήνα, ενίοτε με τον Saidullah Jan, για να συναντήσει τον αποθανόντα πλέον Nasiruddin Haqqani, οικονομικό απεσταλμένο του HQN.

                  4.

                     Saidullah Jan (γνωστός και ως: Abid Khan).

                     Λόγοι καταχώρισης στον κατάλογο: Ανώτερο μέλος του δικτύου Haqqani (HQN). Ημερομηνία γέννησης: 1982. Τόπος γέννησης: Περιφέρεια Giyan, επαρχία Paktika, Αφγανιστάν. Άλλες πληροφορίες: α) Διευκόλυνε και πρόσφερε σημαντική στήριξη σε οδηγούς και οχήματα που μετέφεραν πυρομαχικά του HQN. β) Λαμβάνει επίσης μέρος στις προσπάθειες στρατολόγησης της ομάδας από το 2011. γ) Όνομα πατρός: Bakhta Jan. Ημερομηνία καταχώρισης από τον ΟΗΕ: 31.7.2014

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Ο Saidullah Jan καταχωρίσθηκε στον κατάλογο στις 31 Ιουλίου 2014, κατ' εφαρμογή της παραγράφου 2 της απόφασης 2160 (2014) για «συμμετοχή στη χρηματοδότηση, τον σχεδιασμό, τη διευκόλυνση, την προπαρασκευή ή την εκτέλεση τρομοκρατικών πράξεων ή ενεργειών που τελέσθηκαν από, σε συνεργασία με, εξ ονόματος, εκ μέρους ή προς υποστήριξη» και «άλλως στηρίζοντας πράξεις ή ενέργειες» κατονομαζομένων ή άλλων προσώπων, ομάδων, επιχειρήσεων και οντοτήτων που συνδέονται με τους Ταλιμπάν και συνιστούν απειλή για την ειρήνη, τη σταθερότητα και την ασφάλεια του Αφγανιστάν.

                              Ο Saidullah Jan είναι ανώτερο μέλος του δικτύου Haqqani (HQN) από το 2013· επίσης διετέλεσε αναπληρωτής του HQN, ως διοικητής του HQN στη Βόρεια Ζώνη του Αφγανιστάν και ως βασικός συντονιστής διοικητικές μέριμνας του HQN.

                              Στα τέλη του 2013 ο Saidullah διευκόλυνε και πρόσφερε σημαντική στήριξη σε οδηγούς και οχήματα που μετέφεραν πυρομαχικά του HQN. Από τα τέλη του 2011 ο Saidullah έλαβε επίσης μέρος στις προσπάθειες στρατολόγησης της ομάδας και ανέλαβε την αξιολόγηση τουλάχιστον ενός νέου μέλους του HQN.

                              Στα τέλη του 2013, ο Saidullah ταξίδεψε στον Περσικό Κόλπο μαζί με τους υπεύθυνους συγκέντρωσης κεφαλαίων του HQN Khalil Ahmed Haqqani (TI.H.150.11.), Fazl Rabi και άλλα μέλη του HQN, συμπεριλαμβανομένου ενός ατόμου που προσέφερε διευκολύνσεις για την πραγματοποίηση επιθέσεων. Το 2010, ο Saidullah ταξίδεψε στον Περσικό Κόλπο με μια ομάδα ηγετών του HQN, συμπεριλαμβανομένου του αποθανόντος πλέον αξιωματούχου του HQN Ahmed Jan Wazir Akhtar Mohammad.

                              Σύμφωνα με πληροφορίες, στα τέλη του 2013 ο Saidullah απολάμβανε της εμπιστοσύνης μελών της Αλ Κάιντα ως συνεργάτης του HQN που μπορούσε να προσφέρει βοήθεια σε περίπτωση ανάγκης, συμπεριλαμβανομένης της σύλληψης.

                              Από τις αρχές του 2012, ο Saidullah Jan ταξίδεψε ορισμένες φορές με τον Yahya Haqqani για να συναντήσει τον αποθανόντα πλέον Nasiruddin Haqqani, οικονομικό απεσταλμένο του HQN.

                  5.

                     Muhammad Omar Zadran (γνωστός και ως: Mohammad-Omar Jadran).

                     Τίτλος: α) Maulavi (μολαβί), β) Mullah (μουλάς). Λόγοι καταχώρισης στον κατάλογο: Ηγέτης του δικτύου Haqqani (HQN) ο οποίος διοικεί πάνω από 100 μαχητές που δραστηριοποιούνται στην επαρχία Khost, Αφγανιστάν, από το 2013. Ημερομηνία γέννησης: 1958. Τόπος γέννησης: Χωριό Sultan Kheyl, περιφέρεια Spera, επαρχία Khost, Αφγανιστάν. Διεύθυνση: Μεθόριος Αφγανιστάν/Πακιστάν. Άλλες πληροφορίες: Συμμετείχε στην προετοιμασία επιθέσεων κατά των αφγανικών και των διεθνών δυνάμεων στο Αφγανιστάν. Ημερομηνία καταχώρισης από τον ΟΗΕ: 31.7.2014

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Ο Muhammad Omar Zadran (Omar) είναι ένας από τους ηγέτες του δικτύου Haqqani (HQN) ο οποίος από το 2013 διοικεί πάνω από 100 μαχητές που δραστηριοποιούνται στην επαρχία Khost, Αφγανιστάν. Ο Omar διετέλεσε σκιώδης κυβερνήτης περιφέρειας του HQN και διοικητής υπό τον ηγέτη του HQN Sirajuddin Jallaloudine Haqqani από το 2005· σχεδίασε ή ανέλαβε να σχεδιάσει επιθέσεις εκ μέρους του HQN από τουλάχιστον το 2006. Ο Omar συνεργάστηκε με τους Ταλιμπάν, αποτελώντας το 2010 μέλος του Συμβουλίου Σούρα των Ταλιμπάν που ίδρυσαν οι Ταλιμπάν για να συζητήσει ζητήματα διοικητικής μέριμνας των ανταρτών, διαφόρων αναγκών, εκπαίδευσης, αποστολών για τους διοικητές και τοποθέτησης τρομοκρατικών πυρήνων στο νοτιοανατολικό Αφγανιστάν. Επίσης το 2010 ο Omar έλαβε εντολές από τον Sirajuddin Haqqani.

                              Ο Omar συμμετείχε στην προετοιμασία και τον σχεδιασμό επιθέσεων κατά Αφγανών πολιτών, της αφγανικής κυβέρνησης και προσωπικού των συμμαχικών δυνάμεων στο Αφγανιστάν για λογαριασμό τόσο του HQN όσο και των Ταλιμπάν. Στις αρχές του 2013 ο Omar ήταν υπεύθυνος για τη λαθραία είσοδο εκρηκτικών στο Αφγανιστάν. Το 2012, ο Omar και δεκάδες άλλα μέλη του HQN συμμετείχαν σε επίθεση κατά στρατοπέδου των συμμαχικών δυνάμεων που πραγματοποιήθηκε με όχημα το οποίο έφερε βελτιωμένο εκρηκτικό μηχανισμό και επίσης έλαβε μέρος στον σχεδιασμό επιθέσεων κατά στρατιωτών στην επαρχία Paktiya, Αφγανιστάν. Από το 2011 ο Omar συμμετείχε στον σχεδιασμό επιθέσεων αυτοκτονίας. Το 2010 ένας διοικητής του HQN ανέθεσε στον Omar την απαγωγή και τη δολοφονία Αφγανών υπηκόων της περιοχής που εργάζονταν για τις δυνάμεις της συμμαχίας στις επαρχίες Khost, Paktia, Paktika και Baghlan, Αφγανιστάν.

                              Το 2010 ο Omar και άλλοι ηγέτες των μαχητών στην περιοχή συμφώνησαν να εντείνουν τις επιθέσεις κατά της αφγανικής κυβέρνησης και των δυνάμεων της συμμαχίας, να καταλάβουν και να διατηρήσουν τον έλεγχο διαφόρων περιφερειών, να διαταράξουν τη διεξαγωγή των εθνικών βουλευτικών εκλογών και να παρεμποδίσουν τις εργασίες κατασκευής δρόμων, καθώς και να στρατολογήσουν νέους της περιοχής.

            II.   Οι καταχωρίσεις στον κατάλογο του παραρτήματος Ι του κανονισμού (ΕΕ) αριθ. 753/2011 αντικαθίστανται από τις κατωτέρω.

      A.   Πρόσωπα συνδεόμενα με τους Ταλιμπάν

                  1.

                     Malik Noorzai (γνωστός και ως: α) Hajji Malik Noorzai, β) Hajji Malak Noorzai, γ) Haji Malek Noorzai, δ) Haji Maluk, ε) Haji Aminullah).

                     Τίτλος: Haji. Λόγοι καταχώρισης στον κατάλογο: Χρηματοδότης των Ταλιμπάν. Διεύθυνση: α) Οδός Boghra, χωριό Miralzei, Chaman, επαρχία Baluchistan, Πακιστάν, β) Kalay Rangin, περιφέρεια Spin Boldak, επαρχία Kandahar, Αφγανιστάν. Ημερομηνία γέννησης: α) 1957, β) 1960, γ)1 Ιαν. 1963. Τόπος γέννησης: α) μεθοριακή πόλη Chaman, Πακιστάν, β) Pishin, επαρχία Baluchistan, Πακιστάν. Ιθαγένεια: αφγανική. Αριθ. διαβατηρίου: Αριθμός πακιστανικού διαβατηρίου FA0157612, εκδόθηκε στις 23 Ιουλίου 2009, λήγει στις 22 Ιουλίου 2014, ακυρώθηκε επισήμως από το 2013, εκδόθηκε στο όνομα Allah Muhammad. Εθνικός αριθμός ταυτοποίησης: Πακιστανικός εθνικός αριθμός ταυτοποίησης 54201-247561-5, ακυρώθηκε επισήμως από το 2013. Άλλες πληροφορίες: α) Διαθέτει επιχειρήσεις στην Ιαπωνία και ταξιδεύει συχνά στο Ντουμπάι, τα Ηνωμένα Αραβικά Εμιράτα και την Ιαπωνία. β) Από το 2009, διευκολύνει τις δραστηριότητες των Ταλιμπάν, μεταξύ άλλων, μέσω στρατολόγησης και παροχής υλικοτεχνικής στήριξης. γ) Πιστεύεται ότι βρίσκεται στη μεθόριο Αφγανιστάν/Πακιστάν. δ) Ανήκει στη φυλή Noorzai. ε) Αδελφός του Faizullah Khan Noorzai. στ) Όνομα πατρός: Haji Akhtar Muhammad. Ημερομηνία καταχώρισης από τον ΟΗΕ: 4.10.2011.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

                  Ο Malik Noorzai είναι επιχειρηματίας με έδρα το Πακιστάν ο οποίος χρηματοδοτεί τους Ταλιμπάν. Ο Malik και ο αδελφός του Faizullah Noorzai Akhtar Mohammed Mira Khan έχουν επενδύσει εκατομμύρια δολάρια σε διάφορες επιχειρήσεις για τους Ταλιμπάν. Στα τέλη του 2008, εκπρόσωποι των Ταλιμπάν προσέγγισαν τον Malik ως επιχειρηματία για την επένδυση κεφαλαίων των Ταλιμπάν. Από το 2005 τουλάχιστον, ο Malik έχει συνεισφέρει προσωπικά δεκάδες χιλιάδες δολάρια και έχει διανείμει εκατοντάδες χιλιάδες δολάρια στους Ταλιμπάν· ορισμένα από αυτά προήλθαν από δωρητές από την περιοχή του Κόλπου και το Πακιστάν και ορισμένα ανήκαν στον ίδιο τον Malik. Ο Malik χειριζόταν επίσης λογαριασμό «χαβάλα» στο Πακιστάν στον οποίο μεταφέρονταν συχνά δεκάδες χιλιάδες δολάρια από τον Κόλπο για τη στήριξη των δραστηριοτήτων των Ταλιμπάν. Ο Malik έχει επίσης διευκολύνει τις δραστηριότητες των Ταλιμπάν. Το 2009, ο Malik υπηρέτησε 16 χρόνια ως επικεφαλής της επιστασίας ενός μεντρεσέ (θρησκευτικής σχολής) στη μεθοριακή περιοχή Αφγανιστάν/ Πακιστάν που χρησιμοποιήθηκε από τους Ταλιμπάν για την κατήχηση και την εκπαίδευση στρατολογημένων ανδρών. Μεταξύ άλλων, ο Malik κατέβαλε τα κεφάλαια προς υποστήριξη του μεντρεσέ. Ο Malik, μαζί με τον αδελφό του, συνέβαλε στην αποθήκευση οχημάτων με σκοπό τη χρησιμοποίησή τους από τους Ταλιμπάν σε βομβιστικές επιχειρήσεις αυτοκτονίας και στη μετακίνηση μαχητών Ταλιμπάν στην επαρχία Helmand του Αφγανιστάν. Ο Malik διαθέτει επιχειρήσεις στην Ιαπωνία και πραγματοποιεί συχνά επαγγελματικά ταξίδια στο Ντουμπάι και την Ιαπωνία. Ήδη από το 2005, ο Malik ήταν ιδιοκτήτης επιχείρησης — στο Αφγανιστάν — εισαγωγής οχημάτων από το Ντουμπάι και την Ιαπωνία. Έχει εισαγάγει αυτοκίνητα, ανταλλακτικά αυτοκινήτων και ρουχισμό από το Ντουμπάι και την Ιαπωνία για την επιχείρησή του, στην οποία έχουν επενδύσει δύο διοικητές Ταλιμπάν. Στα μέσα του 2010, ο Malik και ο αδελφός του φρόντισαν για την αποδέσμευση εκατοντάδων εμπορευματοκιβωτίων, η αξία των οποίων υπολογιζόταν σε εκατομμύρια δολάρια και τα οποία είχαν κατασχέσει ενωρίτερα το ίδιο έτος οι πακιστανικές αρχές, επειδή πίστευαν ότι οι αποδέκτες είχαν σχέση με την τρομοκρατία.

                  2.

                     Khairullah Barakzai Khudai Nazar (επίσης γνωστός ως
                     α) Haji Khairullah, β) Haji Khair Ullah, γ) Haji Kheirullah, δ) Haji Karimullah, ε) Haji Khair Mohammad).

                     Τίτλος: Haji. Λόγοι καταχώρισης στον κατάλογο: Συνιδιοκτήτης των ανταλλακτήριων συναλλάγματος Haji Khairullah Haji Sattar. Ημερομηνία γέννησης: 1965. Τόπος γέννησης: α) χωριό Zumbaleh, περιφέρεια Nahr-e Saraj, επαρχία Helmand, Αφγανιστάν, β) χωριό Mirmadaw, περιφέρεια Gereshk, επαρχία Helmand, Αφγανιστάν. γ) Qilla Abdullah, επαρχία Baluchistan, Πακιστάν. Αριθ. διαβατηρίου: BP4199631 (πακιστανικό διαβατήριο, λήγει στις 25 Ιουνίου 2014, έχει ακυρωθεί επισήμως από το 2013). Εθνικός αριθμός ταυτοποίησης: Πακιστανικός εθνικός αριθμός ταυτοποίησης 5440005229635, ακυρώθηκε επισήμως από το 2013. Διεύθυνση: Abdul Manan Chowk, Pashtunabad, Quetta, επαρχία Baluchistan, Πακιστάν. Άλλες πληροφορίες: α) Συνεργαζόμενος επίσης με Abdul Satar Abdul Manan. β) ΑΝήκει στη φυλή Barakzai. γ) Όνομα πατρός: Haji Akhtar Muhammad. δ) Ο πατέρας του είναι γνωστός και ως: Nazar Mohammad. Ημερομηνία καταχώρισης από τον ΟΗΕ: 29.6.2012.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                  Ο Khairullah Barakzai Khudai Nazar είναι συνιδιοκτήτης και χρηματιστής των ανταλλακτηρίων συναλλάγματος Haji Khairullah Haji Sattar (HKHS). Από τα τέλη του 2009, ο Khairullah και ο Abdul Satar Abdul Manan είχαν ισότιμη εταιρική σχέση στα HKHS. Από κοινού διεξήγαγαν επιχειρήσεις με hawalas εντός Αφγανιστάν, Πακιστάν και Ντουμπάι και διαχειρίζονταν υποκατάστημα HKHS στη μεθοριακή περιοχή Αφγανιστάν-Πακιστάν. Από τις αρχές του 2010, ο Khairullah ήταν ο διευθυντής του υποκαταστήματος HKHS στην Καμπούλ. Από το 2010, ο Khairullah ήταν hawaladar για ανώτερη ηγεσία των Ταλιμπάν και παρείχε χρηματοδοτική στήριξη στους Ταλιμπάν. Ο Khairullah, μαζί με τον συνέταιρό του στην επιχείρηση Satar, παρείχαν χιλιάδες δολάρια στους Ταλιμπάν για να υποστηρίξουν τις δραστηριότητες των Ταλιμπάν στο Αφγανιστάν. Από το 2008, ο Khairullah και ο Satar συγκέντρωσαν χρήματα από δωρητές και διένειμαν τα κεφάλαια στους Ταλιμπάν που χρησιμοποιούσαν τη hawala τους.

                  3.

                     Ahmed Shah Noorzai Obaidullah (γνωστός και ως: α) Mullah Ahmed Shah Noorzai, β) Haji Ahmad Shah, γ) Haji Mullah Ahmad Shah, δ) Maulawi Ahmed Shah, ε) Mullah Mohammed Shah).

                     Τίτλος: α) Mullah (μουλάς) β) Maulavi (μολαβί). Λόγοι καταχώρισης στον κατάλογο: Παρέσχε οικονομικές υπηρεσίες στον Ghul Agha Ishakzai και σε άλλους Ταλιμπάν στην επαρχία Helmand. Ημερομηνία γέννησης: α)1 Ιανουαρίου 1985β) 1981 Τόπος γέννησης: Κουέτα, Πακιστάν. Αριθ. διαβατηρίου: Αριθμός πακιστανικού διαβατηρίου NC5140251, εκδόθηκε στις 23 Οκτωβρίου 2009, λήγει στις 22 Οκτωβρίου 2014, έχει ακυρωθεί επισήμως από το 2013. Εθνικός αριθμός ταυτοποίησης: Πακιστανικός εθνικός αριθμός ταυτότητας 54401-2288025-9, έχει ακυρωθεί επισήμως από το 2013. Διεύθυνση: Κουέτα, Πακιστάν. Άλλες πληροφορίες: α) Ιδιοκτήτης και διαχειριστής των ανταλλακτηρίων συναλλάγματος Roshan. Ημερομηνία καταχώρισης από τον ΟΗΕ: 26.2.2013

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Ο Ahmed Shah Noorzai Obaidullah είναι ιδιοκτήτης και διαχειριστής των ανταλλακτηρίων συναλλάγματος Roshan, τα οποία παρέχουν οικονομική, υλική ή τεχνολογική στήριξη στους Ταλιμπάν, ή οικονομικές ή άλλες υπηρεσίες προς αυτούς ή υπέρ αυτών. Τα ανταλλακτήρια συναλλάγματος Roshan κρατούν και μεταφέρουν κεφάλαια για την υποστήριξη στρατιωτικών επιχειρήσεων των Ταλιμπάν και του ρόλου των Ταλιμπάν στο εμπόριο ναρκωτικών στο Αφγανιστάν. Το 2011, τα ανταλλακτήρια συναλλάγματος Roshan ήταν ένας από τους βασικούς φορείς παροχής χρηματικών υπηρεσιών (ή «hawalas») που χρησιμοποιούσαν οι αξιωματούχοι των Ταλιμπάν στην επαρχία Helmand του Αφγανιστάν.

                              Ο Ahmed Shah παρέσχε υπηρεσίες hawala στους ηγέτες των Ταλιμπάν στην επαρχία Helmand επί σειράν ετών, ενώ από το 2011 αποτελούσε έμπιστο φορέα παροχής χρηματικών υπηρεσιών για τους Ταλιμπάν. Στις αρχές του 2012, οι Ταλιμπάν διέταξαν τον Ahmed Shah να μεταφέρει χρήματα σε διάφορους hawalas στο Lashkar Gah της επαρχίας Helmand, ενώ εν συνεχεία ανώτερος διοικητής των Ταλιμπάν θα προέβαινε σε κατανομή των σχετικών κεφαλαίων.

                              Κατά τα τέλη του 2011, ο Ahmed Shah συγκέντρωσε εκατοντάδες χιλιάδες δολάρια ΗΠΑ με προορισμό την Οικονομική Επιτροπή των Ταλιμπάν και μετέφερε εκατοντάδες χιλιάδες δολάρια ΗΠΑ για τους Ταλιμπάν, συμπεριλαμβανομένων ανώτερων διοικητών των Ταλιμπάν. Επίσης, κατά τα τέλη του 2011, ο Ahmed Shah παρέλαβε, μέσω του υποκαταστήματος hawala που διέθετε στην Κουέτα του Πακιστάν, ποσό για λογαριασμό των Ταλιμπάν, από το οποίο χρησιμοποιήθηκαν χρήματα για την αγορά λιπάσματος και συστατικών στοιχείων IED (αυτοσχέδιου εκρηκτικού μηχανισμού), συμπεριλαμβανομένων μπαταριών και πυραγωγού σχοινιού. Κατά τα μέσα του 2011, ο επικεφαλής της οικονομικής επιτροπής των Ταλιμπάν, Gul Agha Ishakzai, έδωσε εντολή στον Ahmed Shah να καταθέσει ποσό αρκετών εκατομμυρίων δολαρίων ΗΠΑ στα ανταλλακτήρια συναλλάγματος Roshan για τους Ταλιμπάν. Ο Gul Agha εξήγησε ότι σε περίπτωση που θα χρειαζόταν μεταφορά χρημάτων, θα ενημέρωνε τον Ahmed Shah σχετικά με τον παραλήπτη Ταλιμπάν.

                              Ο Ahmed Shah θα παρείχε εν συνεχεία τα απαιτούμενα κεφάλαια μέσω του συστήματος hawala. Από τα μέσα του 2010, ο Ahmed Shah διακινούσε χρήματα μεταξύ Πακιστάν και Αφγανιστάν για τους διοικητές των Ταλιμπάν και για τους λαθρεμπόρους ναρκωτικών. Πέραν των μεσολαβητικών του δραστηριοτήτων, ο Ahmed Shah δώρησε επίσης στους Ταλιμπάν, το 2011, σημαντικά αλλά απροσδιόριστα χρηματικά ποσά.

                  4.

                     Jalaluddin Haqqani (γνωστός και ως: α) Jalaluddin Haqani, β) Jallalouddin Haqqani, γ) Jallalouddine Haqani).

                     Τίτλος: Maulavi (Μολαβί). Λόγοι καταχώρισης στον κατάλογο: Υπουργός Συνοριακών Υποθέσεων του καθεστώτος των Ταλιμπάν. Ημερομηνία γέννησης: α) Περί το 1942, β) Περί το 1948. Τόπος γέννησης: α) Περιοχή Garda Saray, περιφέρεια Waza Zadran, επαρχία Paktia, Αφγανιστάν, β) Περιφέρεια Neka, επαρχία Paktika, Αφγανιστάν. Ιθαγένεια: αφγανική. Άλλες πληροφορίες: α) Πατέρας των Sirajuddin Jallaloudine Haqqani, Nasiruddin Haqqani και Badruddin Haqqani (αποβιώσας), β) Αδελφός των Mohammad Ibrahim Omari και Khalil Ahmed Haqqani, γ) Ένας από τους ενεργούς ηγέτες των Ταλιμπάν, δ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, ε) Επικεφαλής του Συμβουλίου Διαβουλεύσεων των Ταλιμπάν στο Miram Shah το 2008, στ) Ανήκει στη φυλή Zadran. Ημερομηνία καταχώρισης από τον ΟΗΕ: 31.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Ο Jalaluddin Haqqani έχει στενές σχέσεις με τον Mohammed Omar και είχε στενές σχέσεις με τον Οσάμα Μπιν Λάντεν (αποθανόντα). Είναι ο πατέρας των Sirajuddin Jallaloudine Haqqani, Nasiruddin Haqqani και Badruddin Haqqani (αποθανόντος), καθώς και αδελφός των Mohammad Ibrahim Omari και Khalil Ahmed Haqqani. Είναι δραστήριος ηγέτης των Ταλιμπάν. Ο Jalaluddin Haqqani ήταν επίσης ο σύνδεσμος μεταξύ της Αλ Κάιντα και των Ταλιμπάν το 2007. Ήταν πρόεδρος του Συμβουλίου Miram Shah των Ταλιμπάν από τον Ιούνιο του 2008.

                              Αρχικά ήταν διοικητής του κόμματος Mwalawi Hezbi Islami, στις επαρχίες Khost, Paktika και Paktia. Αργότερα προσχώρησε στους Ταλιμπάν και διορίστηκε Υπουργός Συνοριακών Υποθέσεων. Μετά την κατάρρευση του καθεστώτος των Ταλιμπάν, μαζί με μαχητές των Ταλιμπάν και της Αλ Κάιντα διέφυγε στο βόρειο Βαζιριστάν και άρχισε να συγκεντρώνει τις παραστρατιωτικές ομάδες του για τον αγώνα εναντίον της κυβέρνησης του Αφγανιστάν.

                              Ο Haqqani κατηγορήθηκε για συμμετοχή στη βομβιστική επίθεση κατά της ινδικής πρεσβείας στην Καμπούλ το 2008 και για την απόπειρα δολοφονίας του προέδρου Karzai κατά τη στρατιωτική παρέλαση στην Καμπούλ στις αρχές του ίδιου έτους. Ο Haqqani μετέσχε επίσης στην επίθεση κατά υπουργικών κτιρίων στην Καμπούλ τον Φεβρουάριο του 2009.

                              Ο Jalaluddin Haqqani είναι ο ιδρυτής του Δικτύου Haqqani Network.

                  5.

                     Nasiruddin Haqqani (γνωστός και ως: α) Naseer Haqqani, β) δρ Naseer Haqqani, γ) Nassir Haqqani, δ) Nashir Haqqani, ε) Naseruddin, στ) δρ Alim Ghair).

                     Λόγοι καταχώρισης στον κατάλογο: Ηγέτης του δικτύου Haqqani, το οποίο διεξάγει επιχειρήσεις με βάση το Βόρειο Βαζιριστάν στις Ομοσπονδιακά Διοικούμενες Φυλετικές Περιοχές του Πακιστάν. Ημερομηνία γέννησης: Μεταξύ 1970-1973. Τόπος γέννησης: Περιφέρεια Neka, επαρχία Paktika, Αφγανιστάν. Ιθαγένεια: αφγανική. Διεύθυνση: Πακιστάν. Άλλες πληροφορίες: α) Γιος του Jalaluddin Haqqani. β) Έχει ταξιδέψει στη Σαουδική Αραβία και τα Ηνωμένα Αραβικά Εμιράτα για να συγκεντρώσει κεφάλαια για τους Ταλιμπάν. γ) Φέρεται ως αποβιώσας από το 2013. Ημερομηνία καταχώρισης από τον ΟΗΕ: 20.7.2010.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Το δίκτυο Haqqani είναι μια ομάδα συνδεόμενη με τους Ταλιμπάν που διεξάγει επιχειρήσεις με βάση το Βόρειο Βαζιριστάν στις Ομοσπονδιακά Διοικούμενες Φυλετικές Περιοχές του Πακιστάν. Βρίσκεται στην πρώτη γραμμή των εξεγέρσεων στο Αφγανιστάν και είναι υπεύθυνο για πολλές σοβαρές επιθέσεις. Στην αρχηγία του δικτύου Haqqani βρίσκονται οι τρεις μεγαλύτεροι γιοι του Jalaluddin Haqqani, ένας εκ των οποίων είναι ο Nasiruddin Haqqani.

                              Ο Nasiruddin Haqqani ενεργεί ως απεσταλμένος του δικτύου Haqqani και ασχολείται κυρίως με τη συγκέντρωση χρημάτων. Το 2004, ο Haqqani μετέβη στη Σαουδική Αραβία με έναν συνεργάτη Ταλιμπάν για να αναζητήσουν κεφάλαια για τους Ταλιμπάν. Επίσης, το 2004 παρέσχε χρηματοδότηση σε μαχητές στο Αφγανιστάν με σκοπό τη διατάραξη των προεδρικών εκλογών στο Αφγανιστάν. Από τουλάχιστον το 2005 έως το 2008, ο Nasiruddin Haqqani συγκέντρωσε κεφάλαια για το δίκτυο Haqqani πραγματοποιώντας σειρά ταξιδιών για τον σκοπό αυτό, μεταξύ άλλων και τακτικά ταξίδια στα Ηνωμένα Αραβικά Εμιράτα το 2007, καθώς και ένα ακόμη ταξίδι για τον ίδιο σκοπό σε άλλο κράτος του Περσικού Κόλπου το 2008.

                              Από τα μέσα του 2007, ο Haqqani φερόταν να έχει τρεις βασικές πηγές χρηματοδότησης: δωρεές από την περιοχή του Περσικού Κόλπου, λαθρεμπόριο ναρκωτικών και πληρωμές από την Αλ Κάιντα. Στα τέλη του 2009, ο Nasiruddin Haqqani έλαβε αρκετές εκατοντάδες χιλιάδες δολάρια από πρόσωπα σχετιζόμενα με την Αλ Κάιντα που βρίσκονται στην αραβική χερσόνησο, προκειμένου να τα χρησιμοποιήσει για δραστηριότητες του δικτύου Haqqani.

                  6.

                  Abdul Habib Alizai (γνωστός και ως: α) Haji Agha JanAlizai β) Hajji Agha Jan γ) Agha Jan Alazai δ) Haji Loi Lala ε) Loi Agha στ) Abdul Habib ζ) Agha Jan Alizai
                      (όπως είχε καταχωρισθεί στο παρελθόν)).
                     Τίτλος: Haji Λόγοι καταχώρισης στον κατάλογο: Διαχειριστής δικτύου διακίνησης ναρκωτικών στην επαρχία Helmand του Αφγανιστάν. Ημερομηνία γέννησης: α)15.10.1963β)14.2.1973γ) 1967 δ) Περί το 1957. Τόπος γέννησης: α) χωριό Yatimchai, περιφέρεια Musa Qala, επαρχία Helmand, Αφγανιστάν β) Επαρχία Kandahar, Αφγανιστάν Ιθαγένεια: Αφγανός. Άλλες πληροφορίες: α) Έχει πραγματοποιήσει συχνά ταξίδια στο Πακιστάν. Ημερομηνία καταχώρισης από τον ΟΗΕ: 4.11.2010.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                  Ο Agha Jan Alizai διαχειρίζεται ένα από τα μεγαλύτερα δίκτυα λαθρεμπορίου ναρκωτικών στο Χελμάντ του Αφγανιστάν και έχει χρηματοδοτήσει τους Ταλιμπάν με αντάλλαγμα την προστασία των δραστηριοτήτων παράνομης διακίνησης ναρκωτικών που πραγματοποιεί. Το 2008, ομάδα λαθρεμπόρων ναρκωτικών, περιλαμβανομένου του Alizai, συμφώνησε να καταβάλει φόρο στους Ταλιμπάν για τις φυτείες οπίου που διατηρούσε με αντάλλαγμα να οργανώσουν οι Ταλιμπάν τη μεταφορά των ναρκωτικών. Οι Ταλιμπάν συμφώνησαν επίσης να φροντίσουν για την ασφάλεια των λαθρεμπόρων ναρκωτικών και των αποθηκευτικών τους χώρων, ενώ οι λαθρέμποροι θα παρείχαν καταφύγιο και μεταφορά στους μαχητές των Ταλιμπάν. Ο Alizai εμπλέκεται επίσης στην αγορά όπλων για τους Ταλιμπάν και ταξιδεύει τακτικά στο Πακιστάν για να συναντηθεί με ανώτερα ηγετικά στελέχη τους. Ο Alizai έχει επίσης διευκολύνει την απόκτηση πλαστών ιρανικών διαβατηρίων από μέλη των Ταλιμπάν προκειμένου να μεταβούν στο Ιράν για εκπαίδευση. Το 2009, ο Alizai προμήθευσε διαβατήριο και χρήματα σε διοικητή των Ταλιμπάν για να μεταβεί στο Ιράν.

                  7.

                     Ahmed Jan Wazir Akhtar Mohammad (γνωστός και ως: α) Ahmed Jan Kuchi, β) Ahmed Jan Zadran)

                     Λόγοι καταχώρισης στον κατάλογο: α) βασικός διοικητής του δικτύου Haqqani, ο οποίο έχει ως έδρα τη μεθοριακή περιοχή Αφγανιστάν/Πακιστάν. β) Ενεργεί ως αναπληρωτής, εκπρόσωπος και σύμβουλος του Sirajuddin Jallaloudine Haqqani, ανώτατου μέλους του δικτύου Haqqani. Ημερομηνία γέννησης: 1963. Τόπος γέννησης: Χωριό Barlach, περιφέρεια Qareh Bagh, επαρχία Ghazni, Αφγανιστάν. Άλλες πληροφορίες: α) Αξιωματούχος του Υπουργείου Οικονομικών του καθεστώτος των Ταλιμπάν. β) Αποτελεί τον σύνδεσμο με το Ανώτατο Συμβούλιο των Ταλιμπάν. γ) Έχει ταξιδέψει στο εξωτερικό. δ) αποτελεί τον σύνδεσμο με τους διοικητές των Ταλιμπάν στην επαρχία Ghazni του Αφγανιστάν και τους παρέχει χρήματα, όπλα, επικοινωνιακό εξοπλισμό και εφόδια. ε) Φέρεται ως αποβιώσας από το 2013. Ημερομηνία καταχώρισης από τον ΟΗΕ: 6.1.2012.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Ο Ahmed Jan Wazir είναι βασικός διοικητής του δικτύου Haqqani, ομάδας μαχητών που σχετίζονται με τους Ταλιμπάν, το οποίο δρα στη μεθοριακή περιοχή Αφγανιστάν/ Πακιστάν. Ο Ahmed Jan Wazir ενεργεί ως αναπληρωτής, σύμβουλος και εκπρόσωπος του Sirajuddin Haqqani (ανώτατο μέλος του δικτύου Haqqani) και διοργανώνει συναντήσεις για λογαριασμό του δικτύου Haqqani. Στα τέλη του 2010, ο Ahmed Jan Wazir ταξίδεψε με ανώτερα μέλη του δικτύου Haqqani στην περιοχή του Κόλπου.

                              Ο Ahmed Jan Wazir έχει εκπροσωπήσει το δίκτυο Haqqani στο Συμβούλιο Σούρα των Ταλιμπάν και έχει αναλάβει τον ρόλο του αγωγού μεταξύ του δικτύου Haqqani και των Ταλιμπάν στην επαρχία Ghazni του Αφγανιστάν. Το 2008, μαχητές των Ταλιμπάν και της Αλ Κάιντα διόρισαν τον Ahmed Jan Wazir διοικητή των Ταλιμπάν στην επαρχία Ghazni. Έχει προμηθεύσει άλλους διοικητές των Ταλιμπάν στην επαρχία Ghazni με χρήματα και εφόδια, συμπεριλαμβανομένων όπλων και επικοινωνιακού εξοπλισμού. Επί καθεστώτος Ταλιμπάν, εργάστηκε στο Υπουργείο Οικονομικών.

                  8.

                     Bakht Gul (γνωστός και ως: α) Bakht Gul, β) Bakht Gul Bahar, γ) Shuqib).

                     Λόγοι καταχώρισης στον κατάλογο: α) Βοηθός επικοινωνιών του Badruddin Haqqani (αποβιώσας). β) Επίσης αρμόδιος για τη μετάβαση επαναστατών Haqqani, αλλοδαπών μαχητών και όπλων στη μεθοριακή περιοχή Αφγανιστάν-Πακιστάν. Ημερομηνία γέννησης: 1980. Τόπος γέννησης: Χωριό Aki, περιφέρεια Zadran, επαρχία Paktiya, Αφγανιστάν. Ιθαγένεια: αφγανική. Διεύθυνση: Miram Shah, North Waziristan, Federally Administered Tribal Areas, Pakistan. Άλλες πληροφορίες: Ανήκει στη φυλή Zadran. Ημερομηνία καταχώρισης από τον ΟΗΕ: 27.6.2012.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                  Ο Bakht Gul ήταν βασικός υπάλληλος επικοινωνιών του δικτύου Haqqani τουλάχιστον από το 2009, όταν ο προκάτοχός του συνελήφθη στο Αφγανιστάν. Από το 2011, ο Gul συνέχισε να αναφέρεται απευθείας στον Badruddin Haqqani (αποβιώσας), ανώτατο μέλος του δικτύου Haqqani, και ενεργούσε ως διαμεσολαβητής για εκείνους που επιθυμούσαν να έρθουν σε επαφή μαζί του. Οι αρμοδιότητες του Gul περιλαμβάνουν διαβίβαση εκθέσεων από διοικητές στο Αφγανιστάν σε ανώτατα μέλη του δικτύου Haqqani, σε υπευθύνους για τα μέσα μαζικής ενημέρωσης των Ταλιμπάν και σε νόμιμα μέσα μαζικής ενημέρωσης στο Αφγανιστάν. Ο Gul εργάζεται επίσης με υπαλλήλους του δικτύου Haqqani, περιλαμβανομένου του Badruddin Haqqani, για τον συντονισμό της μετάβασης επαναστατών του δικτύου Haqqani, αλλοδαπών μαχητών και όπλων στη μεθοριακή περιοχή Αφγανιστάν-Πακιστάν και στο ανατολικό Αφγανιστάν. Από το 2010, ο Gul αναμετέδιδε εντολές επιχειρησιακές εντολές από τον Badruddin Haqqani σε μαχητές στο Αφγανιστάν. Στα τέλη του 2009, ο Gul διένεμε χρήματα σε υποδιοικητές του δικτύου Haqqani που ταξίδευαν μεταξύ Miram Shah και Αφγανιστάν.

                  9.

                     Abdul-Haq Wassiq (γνωστός και ως: α)Abdul-Haq Wasseq, β) Abdul Haq Wasiq).

                     Τίτλος: Maulavi (Μολαβί). Λόγοι καταχώρισης στον κατάλογο: Αναπληρωτής Υπουργός Ασφάλειας (Πληροφοριών) του καθεστώτος των Ταλιμπάν. Ημερομηνία γέννησης: α) Περί το 1975, β) 1971 Τόπος γέννησης: Χωριό Gharib, περιφέρεια Khogyani, επαρχία Ghazni, Αφγανιστάν. Ιθαγένεια: αφγανική. Διεύθυνση: Φυλακή του κόλπου του Γκουαντάναμο. Άλλες πληροφορίες: υπό κράτηση στις ΗΠΑ από το 2011. Ημερομηνία καταχώρισης από τον ΟΗΕ: 31.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                  Ο Abdul-Haq Wassiq συνδέεται με τον Gulbuddin Hekmatyar. Επί καθεστώτος Ταλιμπάν, διετέλεσε κατ' επανάληψη τοπικός διοικητής στις επαρχίες Νιμρούζ και Κανταχάρ. Στη συνέχεια, διετέλεσε αναπληρωτής γενικός διευθυντής της Υπηρεσίας Πληροφοριών, αναφερόμενος στον Qari Ahmadullah. Στη θέση αυτή, ήταν υπεύθυνος για τις σχέσεις με τους αλλοδαπούς μαχητές της Αλ Κάιντα και τα στρατόπεδα εκπαίδευσής τους στο Αφγανιστάν. Επίσης είναι γνωστός για τις μεθόδους καταστολής κινημάτων αντιφρονούντων κατά του καθεστώτος των Ταλιμπάν στο νότιο Αφγανιστάν.

                  10.

                     Abdul Jalil Haqqani Wali Mohammad (γνωστός και ως: α) Abdul Jalil Akhund, β) Akhter Mohmad, γ) Haji Gulab Gul, δ) Abdul Jalil Haqqani, ε) Nazar Jan)

                     Τίτλος: α) Maulavi (μολαβί) β) Mullah (μουλάς). Λόγοι καταχώρισης στον κατάλογο: α) Μέλος του Ανώτατου Συμβουλίου των Ταλιμπάν από τον Μάιο 2007, β) Μέλος της Οικονομικής Επιτροπής του Συμβουλίου των Ταλιμπάν, γ) Υπεύθυνος υλικοτεχνικής υποστήριξης των Ταλιμπάν και δραστηριοποιείται ως επιχειρηματίας από τα μέσα του 2013. δ) Αναπληρωτής Υπουργός Εξωτερικών του καθεστώτος των Ταλιμπάν. Ημερομηνία γέννησης: Περί το 1963. Τόπος γέννησης: α) Χωριό Khwaja Malik, περιφέρεια Αrghandaab, επαρχία Kandahar, Αφγανιστάν, β) πόλη Kandahar, επαρχία Kandahar, Αφγανιστάν. Ιθαγένεια: αφγανική. Αριθ. διαβατηρίου: α) αριθμός διαβατηρίου: OR 1961825 (διαβατήριο εκδοθέν στο όνομα Akhter Mohmad, όνομα πατρός: Noor Mohmad, γεννηθείς το 1965 στο Kandahar) που εκδόθηκε στις 4.2.2003 από το αφγανικό προξενείο στην πόλη Quetta, Πακιστάν, και έληξε στις 2.2.2006). β) αριθμός διαβατηρίου: TR024417 (διαβατήριο εκδοθέν στο όνομα Haji Gulab Gul, όνομα πατρός: Haji Hazrat Gul, γεννηθείς το 1955 στην επαρχία Logar, Αφγανιστάν) που εκδόθηκε στις 20.12.2003 από την Κεντρική Υπηρεσία Διαβατηρίων στην Kabul, Αφγανιστάν, και έληξε στις 29 Δεκεμβρίου 2006. Άλλες πληροφορίες: α) πιστεύεται ότι βρίσκεται στη μεθόριο Αφγανιστάν/Πακιστάν, β) ανήκει στη φυλή Alizai. γ) Αδελφός του Atiqullah Wali Mohammad. Ημερομηνία καταχώρισης από τον ΟΗΕ: 25.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                  Ο Abdul Jalil Haqqani Wali Mohammad ήταν μέλος του Ανώτατου Συμβουλίου των Ταλιμπάν από τον Μάιο του 2007 και μέλος της Οικονομικής Επιτροπής του Συμβουλίου των Ταλιμπάν.

                  11.

                     Abdulhai Motmaen (γνωστός και ως
                     α) Abdul Haq)

                     Τίτλος: Maulavi (Μολαβί). Λόγοι καταχώρισης στον κατάλογο: α) Διευθυντής της Υπηρεσίας Πληροφοριών και Πολιτισμού της επαρχίας Κανταχάρ υπό το καθεστώς των Ταλιμπάν, β) Εκπρόσωπος του καθεστώτος των Ταλιμπάν. Ημερομηνία γέννησης: Περί το 1973. Τόπος γέννησης: α) χωριό Shinkalai, περιφέρεια Nad-e-Ali, επαρχία Helmand, Αφγανιστάν, β) επαρχία Zabul, Αφγανιστάν. Ιθαγένεια: αφγανική. Αριθμός αφγανικού διαβατηρίου OA462456 (διαβατήριο εκδοθέν στο όνομα Abdul Haq, όνομα πατρός: M. Anwar Khan) που εκδόθηκε στις 31.1.2012 (11-11-1390) από το Γενικό Προξενείο του Αφγανιστάν, στην πόλη Peshawar, Πακιστάν. Άλλες πληροφορίες: α) Η οικογένειά του κατάγεται από το Zabul, αλλά αργότερα εγκαταστάθηκε στο Helmand, β) Μέλος του Ανώτατου Συμβουλίου των Ταλιμπάν και εκπρόσωπος του μουλά Mohammed Omar από τον Ιούνιο του 2007, γ) Πιστεύεται ότι βρίσκεται στη μεθοριακή περιοχή Αφγανιστάν/Πακιστάν, δ) Ανήκει στη φυλή Kharoti. Ημερομηνία καταχώρισης από τον ΟΗΕ: 23.2.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                  Ο Abdulhai Motmaen υπήρξε ο κύριος εκπρόσωπος των Ταλιμπάν ο οποίος συνήθως προέβαινε σε δηλώσεις για την εξωτερική πολιτική των Ταλιμπάν. Υπήρξε επίσης στενός συνεργάτης του Mohammed Omar (TI.O.4.01.). Ήταν μέλος του Ανώτατου Συμβουλίου των Ταλιμπάν και εκπρόσωπος του Mohammed Omar από το 2007.

                  12.

                     Najibullah Haqqani Hidayatullah (γνωστός και ως Najibullah Haqani)

                     Τίτλος: Maulavi (Μολαβί). Λόγοι καταχώρισης στον κατάλογο: α) Αναπληρωτής Υπουργός Οικονομικών του καθεστώτος των Ταλιμπάν. β) μέλος των Ταλιμπάν υπεύθυνος για την επαρχία Laghman από τα τέλη του 2010. Ημερομηνία γέννησης: 1971. Τόπος γέννησης: Χωριό Moni, περιφέρεια Shigal, επαρχία Kunar. Ιθαγένεια: αφγανική. Εθνικός αριθμός ταυτοποίησης: αφγανική εθνική ταυτότητα (tazkira) αριθ. 545167, που εκδόθηκε το 1974. Άλλες πληροφορίες: α) Εξάδελφος του Moulavi Noor Jalal. β) Όνομα παππού: Salam. γ) Πιστεύεται ότι βρίσκεται στη μεθόριο Αφγανιστάν/Πακιστάν. Ημερομηνία καταχώρισης από τον ΟΗΕ: 23. 2.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Ο Najibullah Haqqani Hydayetullah διετέλεσε επίσης αναπληρωτής Υπουργός Οικονομίας του καθεστώτος των Ταλιμπάν. Αυτός ο διορισμός προσετέθη στον κατάλογο στις 18 Ιουλίου 2007. Στις 27 Σεπτεμβρίου 2007, η καταχώριση αυτού του ονόματος ενημερώθηκε ώστε να απαλειφθεί ο αρχικός διορισμός ως «Αναπληρωτής Υπουργός Δημοσίων Έργων του καθεστώτος των Ταλιμπάν».

                              Ο Najibullah Haqqani Hydayatullah ήταν μέλος του Συμβουλίου των Ταλιμπάν στην επαρχία Kunar του Αφγανιστάν, τον Μάιο του 2007. Είναι εξάδελφος του Noor Jalal.

                              Τον Ιούνιο 2008, η ηγεσία των Ταλιμπάν τον διόρισε υπεύθυνο στρατιωτικών δραστηριοτήτων στην επαρχία Kunar

                              Ο Najibullah Haqqani Hidayatullah ήταν μέλος των Ταλιμπάν υπεύθυνος για την επαρχία Laghman στα τέλη του 2010.

                  13.

                  Abdul Raqib Takhari

                     Τίτλος: Maulavi (Μολαβί). Λόγοι καταχώρισης στον κατάλογο: α) Υπουργός Επαναπατρισμού του καθεστώτος των Ταλιμπάν. β) Μέλος του Ανώτατου Συμβουλίου των Ταλιμπάν υπεύθυνος για τις επαρχίες Takhar και Badakhshan τον Δεκέμβριο του 2009. Ημερομηνία γέννησης: μεταξύ 1968 και 1973. Τόπος γέννησης: χωριό Zardalu Darra, περιφέρεια Kalafgan, επαρχία Takhar, Αφγανιστάν. Ιθαγένεια: αφγανική. Άλλες πληροφορίες: Επιβεβαιώθηκε ο θάνατός του στις 17 Φεβρουαρίου στην πόλη Peshawar του Πακιστάν και ετάφη στην επαρχία Takhar του Αφγανιστάν. Ημερομηνία καταχώρισης από τον ΟΗΕ: 25.1.2001.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                  Ο Abdul Raqib Takhari ήταν μέλος του Ανώτατου Συμβουλίου των Ταλιμπάν υπεύθυνος για τις επαρχίες Takhar και Badakhshan τον Δεκέμβριο του 2009.

                  14.

                     Saleh Mohammad Kakar Akhtar Muhammad (γνωστός και ως Saleh Mohammad)

                     Λόγοι καταχώρισης στον κατάλογο: α) Ο Saleh Mohammad Kakar Akhtar Muhammad είναι λαθρέμπορος ναρκωτικών με οργανωμένο δίκτυο λαθρεμπορίας στις επαρχίες Kandahar και Helmand του Αφγανιστάν, που κάλυπτε τις υλικοτεχνικές και οικονομικές ανάγκες των Ταλιμπάν. Ημερομηνία γέννησης: α) Περί το 1962, β) 1961. Τόπος γέννησης: α) χωριό Nalgham, περιφέρεια Panjwai, επαρχία Kandahar, Αφγανιστάν, β) χωριό Sangesar, περιφέρεια Panjwai, επαρχία Kandahar, Αφγανιστάν. Ιθαγένεια: αφγανική. Διεύθυνση: περιφέρεια Daman, επαρχία Κανταχάρ του Αφγανιστάν. Άλλες πληροφορίες: α) διηύθυνε οργανωμένο δίκτυο λαθρεμπορίας στις επαρχίες Kandahar και Helmand του Αφγανιστάν, β) λειτουργούσε προηγουμένως εργαστήρια κατεργασίας ηρωίνης στην περιοχή Band-e-Temur της επαρχίας Kandahar του Αφγανιστάν, γ) ήταν ιδιοκτήτης αντιπροσωπείας αυτοκινήτων στο Mirwais Mena, της περιφέρειας Dand της επαρχίας Kandahar του Αφγανιστάν, δ) αποφυλακίστηκε στο Αφγανιστάν τον Φεβρουάριο του 2014, ε) συνδέεται εξ αγχιστείας με τον μουλά Ubaidullah Akhund Yar Mohammad Akhund, στ) ανήκει στη φυλή Kakar. Ημερομηνία καταχώρισης από τον ΟΗΕ: 4.11.2010.

                     Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

                              Ο Saleh Mohammad Kakar Akhtar Muhammadείναι λαθρέμπορος ναρκωτικών με οργανωμένο δίκτυο λαθρεμπορίας στις επαρχίες Kandahar και Helmand του Αφγανιστάν, που κάλυπτε τις υλικοτεχνικές και οικονομικές ανάγκες των Ταλιμπάν. Πριν από τη σύλληψή του από τις αφγανικές αρχές, ο Saleh Mohammad Kakar Akhtar Muhammad λειτουργούσε εργαστήρια κατεργασίας ηρωίνης στην περιοχή Band-e-Timor της επαρχίας Kandahar, υπό την προστασία των Ταλιμπάν.

                              Ο Saleh Mohammad Kakar Akhtar Muhammad βρίσκεται σε επαφή με ανώτερα ηγετικά στελέχη των Ταλιμπάν, συγκεντρώνει ποσά για λογαριασμό τους από λαθρεμπόρους ναρκωτικών και διαχειρίζεται και κρύβει χρήματα που ανήκουν σε ανώτερα μέλη των Ταλιμπάν. Ήταν επίσης υπεύθυνος για τη διευκόλυνση της καταβολής φόρων στους Ταλιμπάν από τους λαθρεμπόρους ναρκωτικών. Ο Saleh Mohammad Kakar Akhtar Muhammad είναι ιδιοκτήτης αντιπροσωπείας αυτοκινήτων στην Kandahar και προμηθεύει τους Ταλιμπάν με οχήματα που χρησιμοποιούνται σε επιθέσεις αυτοκτονίας.


title: Εκτελεστικός κανονισμός (ΕΕ) 2015/2391 της Επιτροπής, της 17ης Δεκεμβρίου 2015, σχετικά με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Απριλίου έως τις 30 Ιουνίου 2016 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 539/2007 στον τομέα των αυγών και των αυγοαλβουμινών

text:
               18.12.2015

               EL

               Επίσημη Εφημερίδα της Ευρωπαϊκής Ένωσης

               L 332/124

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2391 ΤΗΣ ΕΠΙΤΡΟΠΉΣ
   της 17ης Δεκεμβρίου 2015
   σχετικά με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Απριλίου έως τις 30 Ιουνίου 2016 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 539/2007 στον τομέα των αυγών και των αυγοαλβουμινών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 2 και 3,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 539/2007 της Επιτροπής (2) ανοίχθηκαν ετήσιες δασμολογικές ποσοστώσεις για την εισαγωγή προϊόντων του τομέα των αυγών και των αυγοαλβουμινών.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Δεκεμβρίου 2015 για την υποπερίοδο από την 1η Ιανουαρίου έως τις 31 Μαρτίου 2016 όσον αφορά ορισμένες ποσοστώσεις, μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις, οι οποίες εν συνεχεία θα πρέπει να προστεθούν στην ποσότητα που καθορίζεται για την επόμενη υποπερίοδο ποσόστωσης.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες για τις οποίες δεν έχουν υποβληθεί αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 539/2007 και οι οποίες πρέπει να προστεθούν στην υποπερίοδο από την 1η Απριλίου έως τις 30 Ιουνίου 2016 προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Δεκεμβρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 539/2007 της Επιτροπής, της 15ης Μαΐου 2007, για το άνοιγμα και τον τρόπο διαχείρισης δασμολογικών ποσοστώσεων στον τομέα των αυγών και των αυγοαλβουμινών (ΕΕ L 128 της 16.5.2007, σ. 19).

      ΠΑΡΑΡΤΗΜΑ

                  Αύξων αριθμός

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από την 1η Απριλίου έως τις 30 Ιουνίου 2016
                  (σε kg ισοδύναμου αυγών με κέλυφος)

                  09.4015

                  108 000 000

                  09.4401

                  2 690 000

                  09.4402

                  9 666 000


title: Εκτελεστικός κανονισμός (ΕΕ) αριθ. 915/2011 της Επιτροπής, της 13ης Σεπτεμβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               14.9.2011

               EL

               Επίσημη Εφημερίδα της Ευρωπαϊκής Ένωσης

               L 237/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 915/2011 ΤΗΣ ΕΠΙΤΡΟΠΉΣ
   της 13ης Σεπτεμβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 14 Σεπτεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Σεπτεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AR

                  33,3

                  ZZ

                  33,3

                  0707 00 05

                  EG

                  135,3

                  TR

                  127,4

                  ZZ

                  131,4

                  0709 90 70

                  TR

                  124,0

                  ZZ

                  124,0

                  0805 50 10

                  AR

                  78,8

                  CL

                  87,4

                  MX

                  39,8

                  TR

                  67,0

                  UY

                  77,5

                  ZA

                  75,5

                  ZZ

                  71,0

                  0806 10 10

                  EG

                  156,9

                  TR

                  101,8

                  ZA

                  59,8

                  ZZ

                  106,2

                  0808 10 80

                  AR

                  147,6

                  CL

                  148,5

                  NZ

                  110,7

                  US

                  82,6

                  ZA

                  90,7

                  ZZ

                  116,0

                  0808 20 50

                  AR

                  215,6

                  CN

                  70,0

                  TR

                  121,0

                  ZA

                  126,6

                  ZZ

                  133,3

                  0809 30

                  TR

                  138,9

                  ZZ

                  138,9

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/1077 της Επιτροπής, της 1ης Ιουλίου 2015, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Idiazabal (ΠΟΠ)]

text:
               4.7.2015

               EL

               Επίσημη Εφημερίδα της Ευρωπαϊκής Ένωσης

               L 175/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1077 ΤΗΣ ΕΠΙΤΡΟΠΉΣ
   της 1ης Ιουλίου 2015
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Idiazabal (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ισπανίας για την έγκριση τροποποίησης των προδιαγραφών της προστατευόμενης ονομασίας προέλευσης «Idiazabal», η οποία καταχωρίστηκε δυνάμει του κανονισμού (ΕΚ) αριθ. 1107/96 της Επιτροπής (2), όπως τροποποιήθηκε με τον κανονισμό (ΕΕ) αριθ. 2317/1999 (3).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Idiazabal» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Ιουλίου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώριση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου (ΕΕ L 148 της 21.6.1996, σ. 1).

      (3)  Κανονισμός (ΕΚ) αριθ. 2317/1999 της Επιτροπής, της 29ης Οκτωβρίου 1999, περί τροποποιήσεως ενός στοιχείου των προδιαγραφών της ονομασίας «Idiazábal» που εμφαίνεται στο παράρτημα του κανονισμού (ΕΚ) αριθ. 1107/96 σχετικά με την καταχώρηση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 (ΕΕ L 280 της 30.10.1999, σ. 66).

      (4)  ΕΕ C 70 της 27.2.2015, σ. 10.


title: Εκτελεστικός κανονισμός (ΕΕ) αριθ. 679/2014 της Επιτροπής, της 19ης Ιουνίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               20.6.2014

               EL

               Επίσημη Εφημερίδα της Ευρωπαϊκής Ένωσης

               L 180/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 679/2014 ΤΗΣ ΕΠΙΤΡΟΠΉΣ
   της 19ης Ιουνίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιουνίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MK

                  62,7

                  TR

                  83,5

                  ZZ

                  73,1

                  0707 00 05

                  MK

                  50,7

                  TR

                  84,7

                  ZZ

                  67,7

                  0709 93 10

                  TR

                  111,0

                  ZZ

                  111,0

                  0805 50 10

                  AR

                  96,2

                  TR

                  141,7

                  ZA

                  130,2

                  ZZ

                  122,7

                  0808 10 80

                  AR

                  101,6

                  BR

                  88,2

                  CA

                  102,6

                  CL

                  104,4

                  CN

                  130,3

                  NZ

                  135,0

                  US

                  223,4

                  ZA

                  115,6

                  ZZ

                  125,1

                  0809 10 00

                  TR

                  246,7

                  ZZ

                  246,7

                  0809 29 00

                  TR

                  386,5

                  ZZ

                  386,5

                  0809 30

                  MA

                  135,6

                  MK

                  87,8

                  ZZ

                  111,7

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1377/2011 της Επιτροπής, της 20ής Δεκεμβρίου 2011 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Salva Cremasco (ΠΟΠ)]

text:
               23.12.2011

               EL

               Επίσημη Εφημερίδα της Ευρωπαϊκής Ένωσης

               L 343/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1377/2011 ΤΗΣ ΕΠΙΤΡΟΠΉΣ
   της 20ής Δεκεμβρίου 2011
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Salva Cremasco (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση της Ιταλίας για την καταχώριση της ονομασίας «Salva Cremasco» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2011.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 124 της 27.4.2011, σ. 20.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα Ι της Συνθήκης:

         Κλάση 1.3.   Τυριά

      ΙΤΑΛΙΑ
      Salva Cremasco (ΠΟΠ)


title: Εκτελεστικός κανονισμός (ΕΕ) αριθ. 1107/2013 της Επιτροπής, της 5ης Νοεμβρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Carne de Bravo do Ribatejo (ΠΟΠ)]

text:
               8.11.2013

               EL

               Επίσημη Εφημερίδα της Ευρωπαϊκής Ένωσης

               L 298/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1107/2013 ΤΗΣ ΕΠΙΤΡΟΠΉΣ
   της 5ης Νοεμβρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Carne de Bravo do Ribatejo (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου της 21ης Νοεμβρίου 2012 άρχισε να ισχύει στις 3 Ιανουαρίου 2013. Κατάργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006, η αίτηση που υπέβαλε η Πορτογαλία για την καταχώριση της ονομασίας «Carne de Bravo do Ribatejo» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κατατεθεί στην Επιτροπή καμία δήλωση ένστασης βάσει του άρθρου 7 του κανονισμού (ΕΚ) αριθ. 510/2006, η ονομασία «Carne de Bravo do Ribatejo» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ C 353 της 17.11.2012, σ. 18.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.1   Νωπά κρέατα (και βρώσιμα παραπροϊόντα σφαγίων)

      ΠΟΡΤΟΓΑΛΙΑ
      Carne de Bravo do Ribatejo (ΠΟΠ)


title: Εκτελεστικός κανονισμός (ΕΕ) αριθ. 746/2011 της Επιτροπής, της 28ης Ιουλίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               29.7.2011

               EL

               Επίσημη Εφημερίδα της Ευρωπαϊκής Ένωσης

               L 197/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 746/2011 ΤΗΣ ΕΠΙΤΡΟΠΉΣ
   της 28ης Ιουλίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 29 Ιουλίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουλίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AR

                  23,8

                  ZZ

                  23,8

                  0707 00 05

                  TR

                  98,9

                  ZZ

                  98,9

                  0709 90 70

                  TR

                  108,5

                  ZZ

                  108,5

                  0805 50 10

                  AR

                  61,9

                  CL

                  79,0

                  TR

                  60,0

                  UY

                  70,8

                  ZA

                  84,4

                  ZZ

                  71,2

                  0806 10 10

                  CL

                  54,3

                  EG

                  147,3

                  MA

                  161,2

                  TN

                  223,5

                  TR

                  175,1

                  ZA

                  83,5

                  ZZ

                  140,8

                  0808 10 80

                  AR

                  94,3

                  BR

                  81,7

                  CL

                  92,7

                  CN

                  79,1

                  NZ

                  110,7

                  US

                  131,3

                  ZA

                  93,2

                  ZZ

                  97,6

                  0808 20 50

                  AR

                  79,6

                  CL

                  109,2

                  CN

                  75,8

                  NZ

                  148,5

                  ZA

                  108,7

                  ZZ

                  104,4

                  0809 10 00

                  TR

                  174,4

                  XS

                  83,4

                  ZZ

                  128,9

                  0809 20 95

                  CL

                  267,8

                  TR

                  286,4

                  ZZ

                  277,1

                  0809 30

                  TR

                  181,0

                  ZZ

                  181,0

                  0809 40 05

                  BA

                  48,0

                  EC

                  64,7

                  XS

                  57,7

                  ZA

                  70,8

                  ZZ

                  60,3

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/338 της Επιτροπής, της 9ης Μαρτίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               10.3.2016

               EL

               Επίσημη Εφημερίδα της Ευρωπαϊκής Ένωσης

               L 63/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/338 ΤΗΣ ΕΠΙΤΡΟΠΉΣ
   της 9ης Μαρτίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Μαρτίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  236,2

                  MA

                  100,3

                  TN

                  112,1

                  TR

                  102,5

                  ZZ

                  137,8

                  0707 00 05

                  MA

                  84,5

                  TR

                  159,7

                  ZZ

                  122,1

                  0709 93 10

                  MA

                  66,7

                  TR

                  154,8

                  ZZ

                  110,8

                  0805 10 20

                  EG

                  43,7

                  IL

                  77,0

                  MA

                  53,6

                  TN

                  56,9

                  TR

                  64,2

                  ZZ

                  59,1

                  0805 50 10

                  MA

                  108,5

                  TR

                  88,9

                  ZZ

                  98,7

                  0808 10 80

                  CL

                  93,0

                  CN

                  66,5

                  US

                  152,0

                  ZZ

                  103,8

                  0808 30 90

                  AR

                  145,1

                  CL

                  134,7

                  CN

                  112,4

                  TR

                  153,5

                  ZA

                  90,6

                  ZZ

                  127,3

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1274/2014 της Επιτροπής, της 28ης Νοεμβρίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               29.11.2014

               EL

               Επίσημη Εφημερίδα της Ευρωπαϊκής Ένωσης

               L 344/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1274/2014 ΤΗΣ ΕΠΙΤΡΟΠΉΣ
   της 28ης Νοεμβρίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  62,5

                  IL

                  45,2

                  MA

                  87,1

                  ZZ

                  64,9

                  0707 00 05

                  AL

                  53,3

                  JO

                  206,0

                  TR

                  133,4

                  ZZ

                  130,9

                  0709 93 10

                  MA

                  36,0

                  TR

                  126,9

                  ZZ

                  81,5

                  0805 20 10

                  MA

                  73,3

                  ZZ

                  73,3

                  0805 20 30, 0805 20 50, 0805 20 70, 0805 20 90

                  TR

                  83,0

                  ZZ

                  83,0

                  0805 50 10

                  TR

                  79,3

                  ZZ

                  79,3

                  0808 10 80

                  BR

                  53,9

                  CA

                  134,8

                  CL

                  82,2

                  NZ

                  96,9

                  US

                  93,7

                  ZA

                  172,4

                  ZZ

                  105,7

                  0808 30 90

                  CN

                  81,0

                  US

                  163,9

                  ZZ

                  122,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 436/2011 της Επιτροπής, της 5ης Μαΐου 2011 , για τροποποίηση του κανονισμού (ΕΚ) αριθ. 690/2008 για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα

text:
               6.5.2011

               EL

               Επίσημη Εφημερίδα της Ευρωπαϊκής Ένωσης

               L 118/2

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 436/2011 ΤΗΣ ΕΠΙΤΡΟΠΉΣ
   της 5ης Μαΐου 2011
   για τροποποίηση του κανονισμού (ΕΚ) αριθ. 690/2008 για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 2 παράγραφος 1 στοιχείο η),
   Έχοντας υπόψη τις αιτήσεις που υπέβαλαν η Τσεχική Δημοκρατία, η Ελλάδα, η Γαλλία και η Ιταλία,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 690/2008 της Επιτροπής (2), ορισμένα κράτη μέλη ή ορισμένες περιοχές κρατών μελών αναγνωρίστηκαν ως προστατευόμενες περιοχές σε σχέση με ορισμένους επιβλαβείς οργανισμούς. Σε μερικές περιπτώσεις, η αναγνώριση χορηγήθηκε για μικρό χρονικό διάστημα, ώστε να μπορέσει το ενδιαφερόμενο κράτος μέλος να αποδείξει ότι ο συγκεκριμένος επιβλαβής οργανισμός δεν υπάρχει στο οικείο κράτος μέλος ή περιοχή ή να μπορέσει να ολοκληρώσει τις προσπάθειές του για την εκρίζωση του συγκεκριμένου οργανισμού.

               (2)

               Ολόκληρο το έδαφος της Ελλάδας αναγνωρίστηκε ως προστατευόμενη περιοχή σε σχέση με τους επιβλαβείς οργανισμούς Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer και Ips duplicatus Sahlberg έως τις 31 Μαρτίου 2011.

               (3)

               Το 2010 η Ελλάδα διενήργησε επισκοπήσεις και κοινοποίησε τα αποτελέσματα στην Επιτροπή σύμφωνα με το τρίτο και το πέμπτο εδάφιο του άρθρου 2 παράγραφος 1 στοιχείο η) της οδηγίας 2000/29/ΕΚ. Κατά την επίσκεψη που πραγματοποίησαν στην Ελλάδα εμπειρογνώμονες της Επιτροπής από τις 24 έως τις 31 Ιανουαρίου 2011 επιβεβαιώθηκε ότι η Ελλάδα εξακολούθησε να σημειώνει σημαντική πρόοδο όσον αφορά την οργάνωση και τη διεξαγωγή των εν λόγω επισκοπήσεων και όσον αφορά την κοινοποίηση των αποτελεσμάτων τους. Ωστόσο είναι αναγκαίο να αποδείξει η Ελλάδα ότι η πρόοδος που σημειώθηκε θα διατηρηθεί.

               (4)

               Σύμφωνα με τα αποτελέσματα των επισκοπήσεων που διενεργήθηκαν στην Ελλάδα το 2010, διαπιστώθηκε η παρουσία μόνο Ips cembrae Heer, ενώ η παρουσία των υπόλοιπων πέντε επιβλαβών οργανισμών δεν διαπιστώθηκε. Λαμβανομένων υπόψη των αποτελεσμάτων αυτών και της έκβασης που είχε η επίσκεψη των εμπειρογνωμόνων της Επιτροπής στην Ελλάδα, είναι σκόπιμο να εξακολουθήσει να αναγνωρίζεται η Ελλάδα ως προστατευόμενη περιοχή σε σχέση με τους προαναφερόμενους οργανισμούς για μία ακόμη τριετία, ώστε να δοθεί ο απαραίτητος χρόνος στην Ελλάδα να συλλέξει και να υποβάλει στοιχεία που επιβεβαιώνουν ότι οι εν λόγω οργανισμοί, με εξαίρεση τον Ips cembrae Heer, δεν υπάρχουν στο έδαφός της και, όσον αφορά τον Ips cembrae Heer, να ολοκληρώσει τις προσπάθειες εκρίζωσής του και να συλλέξει και να υποβάλει στοιχεία που επιβεβαιώνουν ότι ο εν λόγω οργανισμός δεν υπάρχει πλέον στο έδαφός της.

               (5)

               Ολόκληρο το έδαφος της Ελλάδας αναγνωρίστηκε ως προστατευόμενη περιοχή όσον αφορά τον ιό της τριστέτσας των εσπεριδοειδών (ευρωπαϊκά στελέχη). Στην ετήσια έκθεσή της για το 2010 σχετικά με την επίσημη επισκόπηση που διενεργήθηκε για την παρουσία του εν λόγω επιβλαβούς οργανισμού, η Ελλάδα ανέφερε θετικά αποτελέσματα δοκιμών για την παρουσία του εν λόγω επιβλαβούς οργανισμού σε 104 δέντρα στον νομό Αργολίδας. Σύμφωνα με τις παρατηρήσεις που διατύπωσαν οι εμπειρογνώμονες της Επιτροπής κατά την επίσκεψή τους στην Ελλάδα από τις 24 έως τις 31 Ιανουαρίου 2011, επιβεβαιώθηκε η παρουσία του ιού της τριστέτσας των εσπεριδοειδών (ευρωπαϊκά στελέχη) στον εν λόγω νομό τουλάχιστον την τελευταία τριετία, παρά τα μέτρα εκρίζωσης που είχαν λάβει οι ελληνικές αρχές, τα οποία αποδείχτηκαν αναποτελεσματικά. Συνεπώς, ο ιός της τριστέτσας των εσπεριδοειδών (ευρωπαϊκά στελέχη) πρέπει να θεωρηθεί διαδεδομένος στον νομό Αργολίδας. Επομένως, ο εν λόγω νομός δεν θα πρέπει να αναγνωρίζεται πλέον ως προστατευόμενη περιοχή σε σχέση με τον συγκεκριμένο επιβλαβή οργανισμό.

               (6)

               Ολόκληρο το έδαφος της Ισπανίας αναγνωρίστηκε ως προστατευόμενη περιοχή όσον αφορά τον ιό Erwinia amylovora (Burr.) Winsl. et al.. Η Ισπανία προσκόμισε στοιχεία που αποδεικνύουν ότι ο Erwinia amylovora (Burr.) Winsl. et al. είναι πλέον διαδεδομένος στην αυτόνομη κοινότητα της Castilla y León. Τα μέτρα που ελήφθησαν για δύο συναπτά έτη, το 2009 και το 2010, με σκοπό την εκρίζωση του εν λόγω επιβλαβούς οργανισμού αποδείχτηκαν αναποτελεσματικά. Επομένως, η Castilla y León δεν θα πρέπει να αναγνωρίζεται πλέον ως προστατευόμενη περιοχή σε σχέση με τον συγκεκριμένο επιβλαβή οργανισμό.

               (7)

               Ολόκληρο το έδαφος της Τσεχικής Δημοκρατίας, ορισμένες περιφέρειες της Γαλλίας (Alsace, Champagne-Ardenne και Lorraine) και μία περιφέρεια της Ιταλίας (Basilicata) αναγνωρίστηκαν ως προστατευόμενες περιοχές σε σχέση με τον ιό της χρυσίζουσας ερυθρίασης της αμπέλου MLO έως τις 31 Μαρτίου 2011. Οι πληροφορίες που υπέβαλαν η Τσεχική Δημοκρατία, η Γαλλία και η Ιταλία από τη στιγμή που χορηγήθηκε η αναγνώριση αυτή περιείχαν αποδεικτικά στοιχεία της απουσίας του εν λόγω επιβλαβούς οργανισμού από τις συγκεκριμένες προστατευόμενες περιοχές. Επομένως, ολόκληρο το έδαφος της Τσεχικής Δημοκρατίας, οι περιφέρειες Alsace, Champagne-Ardenne και Lorraine της Γαλλίας και η περιφέρεια Basilicata της Ιταλίας θα πρέπει να εξακολουθήσουν να αναγνωρίζονται ως προστατευόμενες περιοχές σε σχέση με τον εν λόγω οργανισμό.

               (8)

               Η Ιταλία ζήτησε να αναγνωριστεί η περιφέρεια της Sardinia ως προστατευόμενη περιοχή σε σχέση με τον επιβλαβή οργανισμό της χρυσίζουσας ερυθρίασης της αμπέλου MLO. Με βάση τις επισκοπήσεις που διενεργήθηκαν την περίοδο 2004-2010, η Ιταλία υπέβαλε αποδεικτικά στοιχεία της απουσίας του εν λόγω επιβλαβούς οργανισμού από τη Sardinia παρά τις ευνοϊκές συνθήκες που επικρατούν εκεί για τη διάδοση του εν λόγω οργανισμού. Είναι, ωστόσο, απαραίτητο να διεξαχθούν περισσότερες επισκοπήσεις. Οι εν λόγω επισκοπήσεις θα πρέπει να παρακολουθούνται από εμπειρογνώμονες κατ’ εξουσιοδότηση της Επιτροπής. Επομένως, η Sardinia θα πρέπει να αναγνωριστεί ως προστατευόμενη περιοχή σε σχέση με τη χρυσίζουσα ερυθρίαση της αμπέλου MLO για τρία μόνο έτη.

               (9)

               Ως εκ τούτου, ο κανονισμός (ΕΚ) αριθ. 690/2008 θα πρέπει να τροποποιηθεί αναλόγως.

               (10)

               Η ισχύουσα αναγνώριση για ορισμένες από τις προστατευόμενες περιοχές λήγει στις 31 Μαρτίου 2011. Συνεπώς, για την αδιάλειπτη αναγνώριση όλων των προστατευόμενων περιοχών, ο παρών κανονισμός θα πρέπει να εφαρμοστεί από την 1η Απριλίου 2011.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης φυτοϋγειονομικής επιτροπής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 690/2008 τροποποιείται ως εξής:

               1)

               Στη δεύτερη στήλη των σημείων 4, 5 και 7 έως 10 της επικεφαλίδας α), μετά τη λέξη «Ελλάδα», οι λέξεις «(έως τις 31 Μαρτίου 2011)» αντικαθίστανται από τις λέξεις «(έως τις 31 Μαρτίου 2014)».

               2)

               Στη δεύτερη στήλη του σημείου 2 της επικεφαλίδας β), μετά τη λέξη «Ισπανία», προστίθενται οι λέξεις «(εκτός από την αυτόνομη κοινότητα της Castilla y León)».

               3)

               Η επικεφαλίδα δ) τροποποιείται ως εξής:

                           α)

                           στη δεύτερη στήλη του σημείου 3, μετά τη λέξη «Ελλάδα», προστίθενται οι λέξεις «(εκτός από τον νομό Αργολίδας)»·

                           β)

                           το σημείο 4 αντικαθίσταται από το ακόλουθο κείμενο:

                                                   «4.

                                                   Ιός της χρυσίζουσας ερυθρίασης της αμπέλου MLO

                                       Τσεχική Δημοκρατία, Γαλλία (Alsace, Champagne-Ardenne και Lorraine), Ιταλία (Basilicata και, έως τις 31 Μαρτίου 2014, Sardinia)».

         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαΐου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 169 της 10.7.2000, σ. 1.

      (2)  ΕΕ L 193 της 22.7.2008, σ. 1.